ΚΟΙΝΗ ΘΕΣΗ (ΕΚ) αριθ. 14/97 που καθορίστηκε από το Συμβούλιο στις 27 Ιανουαρίου 1997 για την έκδοση της απόφασης αριθ. . . ./97/ΕΚ του Ευρωπαϊκού Κοινοβουλίου και του Συμβουλίου, της . . ., για την προσαρμογή, για δεύτερη φορά, της απόφασης αριθ. 1110/94/ΕΚ περί του τέταρτου προγράμματος-πλαισίου επί των δράσεων της Ευρωπαϊκής Κοινότητας στον τομέα της έρευνας και τεχνολογικής ανάπτυξης και επίδειξης (1994-1998) (97/C 111/04)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Θ παράγραφοι 1 και 2,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

τη γνώμη της Επιτροπής των Περιφερειών (3),

Αποφασίζοντας σύμφωνα με τη διαδικασία του άρθρου 189 Β της συνθήκης (4),

Εκτιμώντας:

ότι το άρθρο 1 παράγραφος 3 της απόφασης αριθ. 1110/94/ΕΚ (5) ορίζει ότι, όχι αργότερα από τις 30 Ιουνίου 1996, το Ευρωπαϊκό Κοινοβούλιο και το Συμβούλιο θα αναθεωρήσουν το μέγιστο συνολικό ποσό της κοινοτικής χρηματοδοτικής συμμετοχής του τέταρτου προγράμματος-πλαισίου με δυνατότητα αύξησής του 7

ότι στην ετήσια έκθεση του 1996 για τις δραστηριότητες έρευνας και τεχνολογικής ανάπτυξης της Ευρωπαϊκής Ένωσης εξετάζεται η πρόοδος εφαρμογής του τετάρτου προγράμματος-πλαισίου κατά το πρώτο έτος εφαρμογής του και αποδεικνύεται ότι οι διαθέσιμοι πόροι κατά το 1995 απορροφήθηκαν πλήρως και ότι έχει εκφραστεί μεγάλο ενδιαφέρον από τους κοινοτικούς ερευνητές και τη βιομηχανία 7 ότι, ως εκ τούτου, δεν κατέστη δυνατόν να υποστηριχθούν κάποια υψηλής ποιότητος σχέδια 7

ότι οι δημοσιονομικές προοπτικές της Ευρωπαϊκής Ένωσης επιτρέπουν μόνο περιορισμένη πρόσθετη χρηματοδότηση του προγράμματος-πλαισίου έρευνας 7

ότι η Επιτροπή διαβεβαίωσε ότι η συμπληρωματική χρηματοδότηση που αποφασίστηκε δεν θα υπερβεί, εν πάση περιπτώσει, την οροφή του τομέα 3 των τρεχουσών δημοσιονομικών προοπτικών, όπως ορίζονται στη διοργανική συμφωνία, της 29ης Οκτωβρίου 1993, για τη δημοσιονομική πειθαρχία και τη βελτίωση της διαδικασίας του προϋπολογισμού (6), χωρίς να θίγονται οι λοιπές προτεραιότητες του εν λόγω τομέα, όπως τα διευρωπαϊκά δίκτυα, κ.λπ. 7

ότι, προκειμένου να εξασφαλιστεί ότι οι ερευνητικές προσπάθειες θα εξακολουθήσουν να συμβάλλουν στην ανταγωνιστικότητα της ευρωπαϊκής βιομηχανίας σε διεθνές επίπεδο, στην ποιότητα ζωής και στην αειφόρο ανάπτυξη, είναι σκόπιμο να αποφασισθεί περαιτέρω χρηματοδότηση για ορισμένα ειδικά προγράμματα,

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο μόνο

1. Το μέγιστο συνολικό ποσό της κοινοτικής χρηματοδοτικής συμμετοχής στο τέταρτο πρόγραμμα-πλαίσιο αυξάνεται κατά 100 εκατομμύρια Ecu, τα οποία θα χορηγηθούν σε ορισμένα ειδικά προγράμματα της πρώτης δράσης του τετάρτου προγράμματος-πλαισίου, όπως εμφαίνεται στο παράρτημα I.

2. Η απόφαση αριθ. 1110/94/ΕΚ, τροποποιείται ως εξής:

- Στο άρθρο 1, παράγραφος 3, το πρώτο εδάφιο αντικαθίσταται από το ακόλουθο κείμενο:

«Το μέγιστο συνολικό ποσό για την κοινοτική χρηματοδοτική συμμετοχή στο τέταρτο πρόγραμμα-πλαίσιο ανέρχεται σε 11 864 εκατομμύρια Ecu, εκ των οποίων 5 449 εκατομμύρια καλύπτουν την περίοδο 1994 έως 1996 και 6 415 εκατομμύρια την περίοδο 1997 έως 1998.»

- το παράρτημα I αντικαθίσταται από το κείμενο του παραρτήματος II της παρούσας απόφασης.

. . .,

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 115 της 19. 4. 1996, σ. 13.

(2) ΕΕ αριθ. C 212 της 22. 7. 1996, σ. 24.

(3) ΕΕ αριθ. C 337 της 11. 11. 1996, σ. 55.

(4) Γνώμη του Ευρωπαϊκού Κοινοβουλίου της 18ης Ιουνίου 1996 (ΕΕ αριθ. C 198 της 8. 7. 1996, σ. 40) κοινή θέση του Συμβουλίου της 27ης Ιανουαρίου 1997 (δεν έχει ακόμα δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(5) ΕΕ αριθ. L 126 της 18. 5. 1994, σ. 1 7 απόφαση όπως τροποποιήθηκε από την απόφαση αριθ. 616/96/ΕΚ (ΕΕ αριθ. L 86 της 4. 4. 1996, σ. 69).

(6) ΕΕ αριθ. C 331 της 7. 12. 1993, σ. 1.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

«ΠΑΡΑΡΤΗΜΑ Ι

ΤΕΤΑΡΤΟ ΠΡΟΓΡΑΜΜΑ-ΠΛΑΙΣΙΟ (1994-1998)

ΠΟΣΑ ΚΑΙ ΚΑΤΑΝΟΜΗ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

»

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

Στις 2 Φεβρουαρίου 1996, η Επιτροπή υπέβαλε πρόταση απόφασης για την προσαρμογή, για δεύτερη φορά, της απόφασης αριθ. 1110/94/ΕΚ περί του τέταρτου προγράμματος-πλαισίου στον τομέα της έρευνας και τεχνολογικής ανάπτυξης και επίδειξης, όπως τροποποιήθηκε από την απόφαση αριθ. 616/96/ΕΚ, σύμφωνα με το άρθρο 1 παράγραφος 3 αυτής της απόφασης (1) (2). Η προτεινόμενη απόφαση βασίζεται στο άρθρο 130 Θ παράγραφοι 1 και 2 της συνθήκης ΕΚ.

Το Ευρωπαϊκό Κοινοβούλιο διατύπωσε τη γνώμη του για την εν λόγω πρόταση στις 18 Ιουνίου 1996.

Η Οικονομική και Κοινωνική Επιτροπή και η Επιτροπή των Περιφερειών διατύπωσαν τη γνώμη τους στις 29 Μαΐου και 13 Ιουνίου 1996, αντιστοίχως.

Στις 27 Σεπτεμβρίου 1996, η Ευρωπαϊκή Επιτροπή υπέβαλε τροποποιημένη πρόταση, λαμβάνοντας υπόψη της τη γνώμη του Ευρωπαϊκού Κοινοβουλίου.

Η Επιτροπή αναθεώρησε αργότερα την πρότασή της, με επιστολή του Επιτρόπου κ. Cresson προς το Συμβούλιο και το Ευρωπαϊκό Κοινοβούλιο, στις 13 Νοεμβρίου 1996, την οποία η Επιτροπή επιβεβαίωσε και τυπικά κατά το Συμβούλιο της 5ης Δεκεμβρίου 1996, μειώνοντας το ποσό που είχε προταθεί για τη συμπληρωματική χρηματοδότηση του τετάρτου προγράμματος-πλαισίου στα 100 εκατομμύρια Ecu. Η Επιτροπή πρότεινε, επιπλέον, να χρησιμοποιηθεί το ποσό αυτό για επιλεκτική επαναχρηματοδότηση συγκεκριμένων προγραμμάτων, ώστε να καταστεί δυνατή η χρηματοδότηση και ορισμένων στοιχείων έρευνας στα πλαίσια της πρώτης δράσης του τετάρτου προγράμματος-πλαισίου.

Το Συμβούλιο ενέκρινε την κοινή θέση, σύμφωνα με το άρθρο 189 Β της συνθήκης, στις 27 Ιανουαρίου 1997.

II. ΚΟΙΝΗ ΘΕΣΗ ΤΟΥ ΣΥΜΒΟΥΛΙΟΥ

Το Συμβούλιο, εγκρίνοντας την παρούσα κοινή θέση, τόνισε ότι η αφορώμενη απόφαση επ' ουδενί θα προδικάσει τυχόν μελλοντικές αποφάσεις για το περιεχόμενο αλλά και για τον τρόπο χρηματοδοτήσεως του πέμπτου προγράμματος-πλαισίου έρευνας, τεχνολογικής ανάπτυξης και επίδειξης.

Η κοινή θέση του Συμβουλίου συμφωνεί σε μεγάλο βαθμό με την, από 13 Νοεμβρίου 1996, αναθεωρημένη πρόταση της Επιτροπής όσον αφορά τόσο το μέγιστο συνολικό ποσό των 100 εκατομμυρίων Ecu, όσο και τον τρόπο κατανομής των κονδυλίων μεταξύ των διαφόρων δράσεων και προγραμμάτων.

α) Σχετικά με το μέγιστο συνολικό ποσό, το Συμβούλιο έχει να παραρτηρήσει ότι έκρινε ρεαλιστική την αναθεωρημένη πρόταση της Επιτροπής και συνεπώς προτίθεται να δεχθεί το ποσό των 100 εκατομμυρίων Ecu.

Επί του θέματος αυτού, υπενθυμίζεται ότι η Επιτροπή, κατά την υποβολή της αρχικής της πρότασης, είχε τονίσει ότι το προτεινόμενο ποσό των 700 εκατομμυρίων Ecu (το οποίο θα εκάλυπτε και τα δύο προγράμματα-πλαίσια ΕΚ και ΕΚΑΕ) εξηρτάτο από σημαντική αύξηση της οροφής της κατηγορίας 3 των δημοσιονομικών προοπτικών. Πλην όμως, μετά την απόφαση του Συμβουλίου να διατηρηθούν στα αυτά επίπεδα οι δημοσιονομικές προοπτικές των ετών 1998 και 1999, το ποσό αυτό έπαυσε να ανταποκρίνεται στη δημοσιονομική πραγματικότητα. Το Συμβούλιο εξέτασε αναθεωρημένη πρόταση της Επιτροπής για ποσό 100 εκατομμυρίων Ecu, με γνώμονα τα δημοσιονομικά δεδομένα, και συμπέρανε ότι το ποσό αυτό συμβιβάζεται με την υφιστάμενη οροφή της Κατηγορίας 3, με την επιφύλαξη ότι το Συμβούλιο θα εξετάσει επειγόντως και λεπτομερώς την πίεση που ασκείται στην κατηγορία αυτή για το εναπομένον τμήμα της περιόδου χρηματοδότησης, λαμβανομένων υπόψη και των αναγκών πρόσθετης χρηματοδότησης άλλων τομέων της κοινοτικής πολιτικής.

β) Όσον αφορά την επιλογή των δραστηριοτήτων προς συμπληρωματική χρηματοδότηση, καθώς και του συγκεκριμένου τρόπου κατανομής των κονδυλίων μεταξύ των δραστηριοτήτων αυτών, το Συμβούλιο δέχθηκε τη γνώμη της Επιτροπής, σύμφωνα με την οποία η μείωση του συμπληρωματικού ποσού επιβάλλει τώρα πλέον την κατανομή των κονδυλίων μεταξύ λιγότερων δραστηριοτήτων, ώστε να εξασφαλισθούν τα κρίσιμα χρηματοδοτικά μεγέθη και, κατ' επέκταση, αισθητές επιπτώσεις στους τομείς έρευνας που θα επιλεγούν.

Ως προς αυτό το θέμα, ελήφθησαν επίσης υπόψη οι τροπολογίες που προτάθηκαν από το Ευρωπαϊκό Κοινοβούλιο, και ιδίως εκείνες που αφορούν τις νόσους που έχουν σχέση με τη μεταδοτική σπογγώδη εγκεφαλοπάθεια, τα εμβόλια και τις νάρκες.

- Όσον αφορά τη μεταδοτική σπογγώδη εγκεφαλοπάθεια, το Συμβούλιο επισημαίνει ότι, ενώ καίτοι υποστηρίζει ότι απαιτείται πρόσθετη ερευνητική προσπάθεια σ' αυτόν τον τομέα, η γνώμη του είναι ότι είναι περιορισμένες οι δυνατότητες απορρόφησης του ποσού των 35 εκατομμυρίων Ecu το οποίο προτείνει η Επιτροπή για την έρευνα στον τομέα της μεταδοτικής σπογγώδους εγκεφαλοπάθειας και μόνον. Φρονεί επίσης, όπως άλλωστε και το Ευρωπαϊκό Κοινοβούλιο στην τροπολογία του αριθ. 65, ότι θα πρέπει να υποστηριχθούν πρόσθετες ερευνητικές προσπάθειες τόσο για τα εμβόλια όσο και για τις ιογενείς νόσους, στα πλαίσια των ειδικών προγραμμάτων της βιοϊατρικής και της βιοτεχνολογίας. Για το λόγο δε αυτό, το Συμβούλιο συμφώνησε να καλυφθούν από το προβλεπόμενο ποσό των 35 εκατομμυρίων Ecu τόσο η μεταδοτική σπογγώδης εγκεφαλοπάθεια όσο και τα εμβόλια και οι ιογενείς νόσοι.

- Όσον αφορά τις νάρκες, το Συμβούλιο συμφώνησε με την άποψη του Ευρωπαϊκού Κοινοβουλίου (τροπολογίες αριθ. 22, 25, 26, 27, 28, 31 και 33) ότι απαιτείται παροχή πρόσθετης χρηματοδότησης για την έρευνα στον τομέα των ναρκών κατά προσωπικού, όπως άλλωστε προτείνει και η Επιτροπή.

(1) Το εν λόγω άρθρο προβλέπει τα εξής: «βάσει μιας αξιολόγησης της κατάστασης εφαρμογής του προγράμματος-πλαισίου, της συμβολής του στην ανταγωνιστικότητα της κοινοτικής βιομηχανίας σε διεθνές επίπεδο, της σχέσης κόστους ωφελείας και της εξέλιξης των δημοσιονομικών προοπτικών της Ευρωπαϊκής Ένωσης, το Ευρωπαϊκό Κοινοβούλιο και το Συμβούλιο, αναθεωρούν το μέγιστο συνολικό ποσό, με δυνατότητα αύξησής του σε 12 359 εκατομμύρια Ecu».

(2) Την ίδια ημέρα, η Επιτροπή υπέβαλε επίσης πρόταση απόφασης του Συμβουλίου, για την προσαρμογή, για δεύτερη φορά, της απόφασης 94/268/Ευρατόμ σχετικά με πρόγραμμα-πλαίσιο κοινοτικών δραστηριοτήτων έρευνας και εκπαίδευσης για την Ευρωπαϊκή Κοινότητα Ατομικής Ενέργειας (1994-1998). Το Συμβούλιο αποφάσισε να ζητήσει, εξ ιδίας πρωτοβουλίας, τη γνώμη του Ευρωπαϊκού Κοινοβουλίου, και για την πρόταση αυτή. Το Ευρωπαϊκό Κοινοβούλιο διατύπωσε τη γνώμη του στις 18 Ιουνίου 1996.